*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Νοεμβρίου 1981

περί εφαρμογής της αναμορφώσεως των γεωργικών διαρθρώσεων στη Γαλλία σύμφωνα με τις οδηγίες 72/159/ΕΟΚ και 75/268/ΕΟΚ του Συμβουλίου

(Το κείμενο στη γαλλική γλώσσα είναι το μόνο αυθεντικό)

(81/932/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε από την οδηγία 81/528/ΕΟΚ (2), και ιδίως το άρθρο 18 παράγραφος 3,

την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 80/666/ΕΟΚ (4), και ιδίως το άρθρο 13,

Εκτιμώντας:

ότι η γαλλική κυβέρνηση, σύμφωνα με το άρθρο 17 παράγραφος 4 της οδηγίας 72/159/ΕΟΚ , ανακοίνωσε τις εξής ρυθμίσεις:

- Υπουργική απόφαση της 2ας Φεβρουαρίου 1981 περί των όρων εφαρμογής του διατάγματος αριθ. 74-129 της 20ής Φεβρουαρίου 1974 και περί τροποποιήσεως των ανωτάτων ορίων των ενισχύσεων στον εκσυγχρονισμό των γεωργικών εκμεταλλεύσεων,

- Υπουργική απόφαση της 11ης Φεβρουαρίου 1981 περί των όρων εφαρμογής του διατάγματος αριθ. 74-129 της 20ής Φεβρουαρίου και περί τροποποιήσεως των ποσών των ενισχύσεων που χορηγούνται σε ορισμένες μορφές ομάδων γεωργών,

- Διάταγμα αριθ. 81/168 της 20ής Φεβρουαρίου 1981 περί μεσοπροθέσμων δανείων και ειδικών δανείων κτηνοτροφίας που χορηγούνται από το Credit agricole mutuel,

- Υπουργική απόφαση της 20ής Φεβρουαρίου 1981 περί μεσοπροθέσμων δανείων και ειδικών δανείων κτηνοτροφίας που χορηγούνται από το Credit agricole mutuel,

- Υπουργική απόφαση της 5ης Μαρτίου 1981 περί εξισωτικής αποζημιώσεως που χορηγείται για την εκτροφή προβάτων σε ορισμένες κατηγορίες κατόχων γεωργικών εκμεταλλεύσεων σε μειονεκτικές περιοχές·

ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει, λαμβάνοντας υπόψη την ανωτέρω ανακοίνωση, αν οι διατάξεις που ισχύουν στη Γαλλία για την εφαρμογή των οδηγιών 72/159/ΕΟΚ και 75/268/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος·

ότι το διάταγμα αριθ. 81-168 της 20ής Φεβρουαρίου και οι υπουργικές αποφάσεις της 2ας, 11ης και 20ής Φεβρουαρίου και της 5ης Μαρτίου 1981 που αναφέρονται ανωτέρω ανταποκρίνονται στους όρους των οδηγιών 72/159/ΕΟΚ και 75/268/ΕΟΚ·

ότι για τα χρηματοδοτικά θέματα εζητήθη η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις που ισχύουν στη Γαλλία για την εφαρμογή των οδηγιών 72/159/ΕΟΚ και 75/268/ΕΟΚ συνεχίζουν, λαμβανομένων υπόψη των νομοθετικών και ρυθμιστικών διατάξεων που αναφέρονται στα «εκτιμώντας», να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 75/268/ΕΟΚ.

Άρθρο 2

Η παρούσα απόφαση απευθύνεται στη Γαλλική Δημοκρατία

Έγινε στις Βρυξέλλες, στις 9 Νοεμβρίου 1981.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 197 της 20. 7. 1981, σ. 41.

(3) ΕΕ αριθ. L 128 της 19. 5. 1975, σ. 1.

(4) ΕΕ αριθ. L 180 της 14. 7. 1980, σ. 34.